Blue Monday

Blue Monday (בעברית: יום שני הכחול) הוא שיר של להקת הרוק האנגלית ניו אורדר. הוא יצא כסינגל ב-7 במרץ 1983 על ידי פקטורי רקורדס. הסינגל הוא מאלבום האולפן השני של הלהקה, Power, Corruption & Lies. השיר נכתב והופק על ידי גיליאן גילברט, פיטר הוק, סטיבן מוריס, וברנרד סאמנר.

"Blue Monday" הוא שיר סינת'-פופ ודאנס אלטרנטיבי ששאב השראות מיצירות רבות של אמנים אחרים.

הסינגל המקורי היה להיט, והגיע לעשירייה הראשונה במדינות רבות. בבריטניה השיר הגיע למקום ה-9. גרסת הסינגל משנת 1988 הגיעה למקום השלישי במצעד הבריטי ולמקום ה-4 במצעד האוסטרלי.

זהו סינגל ה-12 אינץ' הנמכר ביותר בגודל בכל הזמנים. בבריטניה הוא מכר 1.16 מיליון עותקים בכל הפורמטים, כולל המהדורה המחודשת של 1988. הלהקה הוציאה שני רמיקסים לסינגל, בשנת 1988 וב-1995. הרמיקס משנת 1988 הגיע למקום הראשון בניו זילנד. השיר כוסה על ידי להקות שונות ובהן אורגי, פלונק, 808 State ו-Health.

מיקומי שיא

הפסדי הסינגל
בשנת 1983 הלהקה החליטה להוציא את הסינגל אך ורק בגרסת 12" בעטיפה מיוחדת בצורת דיסקט מחשב ענקי. הסינגל היה להצלחה גדולה, והפך לאחר זמן קצר לסינגל ה-12" הנמכר ביותר בכל הזמנים. אך בשל ניהולה הכושל של חברת התקליטים פקטורי, עלות ייצור העטיפה הייתה גבוהה מהמחיר בו נמכר הסינגל, דבר שיצר הפסד של כ-£0.20 על כל תקליט שנמכר. כתוצאה מכך, נוצר מצב אירוני בו ככל שהסינגל הצליח ונמכר ביותר עותקים, כך הפסידה הלהקה והחברה יותר כסף והגיעה לסף פשיטת רגל.

קישורים חיצוניים

הערות שוליים

שירים באנגלית
שירים על יום שני
שירי גל חדש
שירי סינת'-פופ
שירי Hi-NRG
סינגלים שהגיעו למקום הראשון בניו זילנד
סינגלים בהוצאת וורנר רקורדס
סינגלים בהוצאת רפרייז רקורדס